《钟山诗次杜于皇韵 其二》
清代·许珌

石人十二旧戎装，绣柱参差咽夕阳。朱雀埠前无木桁，乌龙洲上有沙场。

暮烽侦海边笳急，秋烧弥山宝物荒。玉队依然松柏老，铜驼零落泪双行。

作者简介：明末清初福建侯官人，字天玉，号星斋。明崇祯举人，清顺治中任安定知县。工诗，与王士禛交善。有《许铁堂诗钞》、《梁园集》。